**Hvad er en røgdykker?**

Røgdykkere er et brandfolk, som kan anvendes ved områder med kraftig varme og røg. En røgdykkers arbejde er at rydde steder som huse, lader, kontorer osv for mennesker, dyr og dyrebare genstande, samtidig med at de slukker ilden indvendigt. Som røgdykker skal du have uddannelsen.

Når en røgdykker bliver sat ind, skal personen have:

* Luftforsynet åndedrætsbeskyttelsesudstyr
* En indsatsdrægt
* En Indsatshjelm
* En røgdykkerhætte
* Et par indsatsstøvler
* Et par beskyttelseshandsker
* Underbeklædning som passer til dragtens beskyttelsesniveau

Åndedrætsbeskyttelsesudstyr er et andet ord for et trykluftsapparat. De mest anvendte er 300 bars flasker som indholder “atmosfærisk luft” hvilke bare er helt normal luft som består af ca. 80% kvælstof og 20% ilt.

Dragten, hjelmen, støvlerne, handskerne og åndedrætsbeskyttelsesudstyrret skal som minimum overholde de instruktioner der står i “brancevejledningen” om “personligt beskyttelsesudstyr til brand- og redningsfolk”. Udover det, skal man også overholde At’s regler for brug af “personlige værnemidler” og sikkerhedskravene.

Underbeklædningen er også en meget vigtig del af udstyret. Da det skal afpasses til hvilken type sikkerhedsdragt du har på. Underbeklædningen skal også være godt svedabsorberende og svedtransporterende. Udover det skal det jo selvfølgeligt også være af flammehæmmende kvalitet. Det kan fx være en flammehæmmende quilt som mest består af noget modakryl og bomuld. Modakryl bliver fremstillet ved tør- eller vådspinding og er som sagt flammehæmmende. Flammehæmmende betyder bare noget som forhindrer en ildebrand i at udvikle sig.

**Grundregler og noget udstyr for røgdykkere:**

Røgdykkere arbejder altid to og to sammen. De skal arbejde meget tæt. Det er vigtig for de to røgdykkere, at når den ene ser fare og begynder at rykke ud rykker den anden med. Den der først rykker ud, bestemmer tempoet. Når der arbejdes, skal der stadig arbejdes sikkert. Især ang ild, røg, temperaturer og andre farer. Selvom der er liv på spil, skal du også tage højde for om det nu er for usikkert. Og hvis du nu også tænker dig lidt om som røgdykker, er der også større chance for ikke at blive fanget i en overtænding eller du kommer til at trænge længere ind i bygningen end det er sikkerhedsmæssigt ok.

Der bliver altid arbejdet efter øvet opgaver og sikkerhedsrutiner. Under træningen til øvelserne stiger instruktørernes kropstemperatur med 1-1 ½ grad og deltagernes kropstemperatur typisk med 1 grad. Det vil sige at røgdykkeren faktisk påfører sig en feber som er med til at have indflydelse på både den fysiske ydeevne og dømmekraften.

Skal der bruges mere end to røgdykkere til løsningen af opgaven, bliver der sat hold på to og to ind. I sådan situationer er det meget vigtigt for holdlederen at holdene forbliver sammen som hold. Så der ikke opstår nogen misforståelser. Hvis det nu er en langvarig “mission” brandfolkene er ude på, er det også vigtig at der står flere røgdykkerhold klar til både udskiftning og backup

Som røgdykker er det også vigtigt at huske at dragten ikke kan holde til mere end maksimalt 250 grader i højst 5 minutter. Hvis det sker, er der en ret stor chance for skader på både personen og udstyret. Det kan gå meget hurtigt med temperaturstigninger i dragten. Der kan gå helt ned til 15 sekunder mellem smertegrænsen på huden og til en 2. grædsforbrænding

Der skal hele tiden anvendes en funktionel radio for både røgdykker og holdleder. Holdlederen er den person, som er “øverst” ude på stedet. Han skal sørge for hele tiden at være klar på at berette om hvis nu bygningen er ved at styrte sammen eller om fx røgen skifter farve. Radioen skal også indeholde en funktion som varsler for akustisk tilbagetrækning

Et varmesøgende kamera er også en del af en røgdykkers udstyr. Det kan enten være indbygget i hjelmen eller håndholdt. Det dårlige ved et håndholdt kamera er, at det begrænser røgdykkerens egenskaber i forskellige rednings- og slukningsopgaver. Derfor er det anbefalet at bruge et inbygget kamera, da der er øget sikkerhed og effektivitet. Brug af disse kameraer bliver øvet før de skal ud på stedet.

**Fysiske og psykiske grænser for en røgdykker**

Før- under og efter indsatsen er det vigitg at vedkommende har fået tilstrækkeligt nok med væske. Så der ikke sker en dehydrering under arbejdet.

Som røgdykker skal du have gennemgået og bestået “funktionsuddannelse brand”.  Uddannelsen har formålet at udvikle deltagerenes selvstændige kompetencer. Udover det, må du ikke være gravid allerede fra graviditets dag 1. Udover det er der også et par fysisk og mentale krav for at kunne udføre arbejdet sikkert. For at være sikker på at deltageren kan klare de krav, skal personen igennem en heldbredsundersøgelse og en fysisk test hvis sværhedsgrad varier af din alder. Her er kravene:

* Alle røgdykkere skal gennemgå en lægelig helbredskontrol efter ansættelsen. Og så hver 5. år. Indtil personen fylder 40 år. Så er der lægetjek hver 2. år og så når personen runder 50 er der lægetjek 1 gang om året.
* Under lægetjekket er der så også den fysiske test. Med nogle anbefalede krav. Testen består af en kredsløbs- muskel- smidighed og funktionstest. Resultaterne skal sikre at personen kan deltage som røgdykker sikkerhedsmæssigt forsvarligt.
* Hvis ikke den fysiske test gennemføres, skal vedkommende gennemføre et træningsprogram over en tremåneders periode. Hvis vedkommende så stadig ikke kan udføre de stillede krav, må ledelsen på baggrund af den nye test tage stilling til om hvorvidt vedkommende stadig bør fortsætte som røgdykker.
* Det er vigtigt at røgdykkere regelmæssigt får styrke- og kredsløbstræning. Det er vigtigt at personen får noget at vide om træningen, så skader undgås. Under den regelmæssige træning er det vigtigt at der også bliver trænet i varme.
* På brandstationerne skal røgdykkere også vedligeholde deres uddannelse gennem de periodiske øvelser som fremgår i uddannelsen. Røgdykkere vedligeholder deres uddannelse sammen med de andre brand- og redningsfolk.
* Da røgdykning er fysisk hårdt er det vigtig at der bliver imellem hver indsats bliver tillagt en minimum. 30 minutters pause. Og så må der højst blive gennemført to af sådanne indsatser pr. 8 timers vagt.