Bostedet Vangeleddet

14. november 2017

# Vedr. Nattevagt til Bostedet Vangeleddet

Jeg har læst jeres jobbeskrivelse på Jobnet.dk og mener, at det lige er et job for mig. Min erfaring inden for det pædagogiske område, er på syv år.

Oprindeligt er jeg kontor uddannet, men i mit sidste job, hvor jeg har været i ni år, arbejdede jeg sideløbende på en Aflastning, for børn i alderen 5 – 18 år. Dette pædagogiske arbejde interesserede mig meget, og derfor er det mit store ønske at fortsætte denne vej.

Jeg vil kunne medbringe erfaring, rummelighed og forståelse for den enkelte beboers behov og trivsel. Af natur er jeg positiv og konstruktiv, og kommer gerne med nye idéer til at fremme en indholdsrig dagligdag for beboerne. Jeg lægger stor vægt på relationen mellem beboer og personale, da jeg mener det er altafgørende for beboernes trivsel og udvikling.

I arbejdet er jeg målrettet og systematisk, men også nysgerrig og åben for nye muligheder og positiv i mit samarbejde med kollegaer. Jeg vil også finde det naturligt at være aktivt medvirkende til at fortsætte og udvikle den gode stemning og behagelige arbejdsmiljø. Kan også lide afvekslende arbejdstider, som jeg mener giver afveksling i arbejdet.

Mit engagement vil give et godt samspil med alle interessenter. Her tænker jeg specielt på borgerne og deres pårørende. Dette skaber de bedste forudsætninger for at nå resultater.

Håber jeg får mulighed for at lære jer bedre at kende, og ser frem til at høre fra jer.

Med venlig hilsen

Lena Kathrine Bæk

CV vedhæftet.